OzLabs/hebrew-wiki-articles huggingface dataset:
PurifyPlus

PurifyPlus היא תוכנית ניפוי שגיאות הקשורות לזיכרון, המשמשת מפתחי תוכנה, במיוחד עבור תוכנות שנכתבו ב- C או ++C . במקור הוא נכתב על ידי ריד הייסטינגס מחברת PureSoftware.<ref>[http://www.stanford.edu/class/cs343/resources/purify.pdf Purify: fast detection of memory leaks and access errors.] by Reed Hastings and Bob Joyce, Usenix Winter 1992 technical conference.</ref> מאוחר יותר PureSoftware התמזגה לתוך Atria ושם החברה החדש היה Pure Atria Sotware, החברה נרכשה מאוחר יותר על ידי Rational Software וזו נרכשה על ידי IBM ולאחר מכן פוצלה להיות UNICOM Systems. ב־31 בדצמבר 2014.

מבחינה פונקציונלית התוכנה דומה למנפי שגיאות זיכרון אחרים כגון: Insure++, Valgrind ו BoundsChecker .

== ראו גם ==
* כלי תכנות
* דליפת זיכרון

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מוצרי IBM
קטגוריה:חברות תוכנה אמריקאיות
קטגוריה:ניפוי שגיאות
קטגוריה:באגים
קטגוריה:זיכרון מחשב
יחסי אוקראינה–הפיליפינים

יחסי אוקראינה–הפיליפינים הם היחסים הדו-צדדיים בין הפיליפינים ואוקראינה, אשר החלו בהסכם רשמי בשנת 1992.

== היסטוריה ==
הפיליפינים הכירו בעצמאות אוקראינה ב-22 בינואר 1992 והיחסים הרשמיים החלו ב-7 באפריל 1992. מאפריל 1992 עד יוני 1993 היחסים הדו-צדדיים בין שתי המדינות נשמרו באמצעות שגרירות הפיליפינים בפולין. מאז 1993 שגרירות הפיליפינים במוסקבה שומרת על סמכות שיפוט ביחסי ארצה עם אוקראינה. מאז דצמבר 2004 שמרה אוקראינה על קשריה עם הפיליפינים באמצעות שגרירותה בטוקיו, יפן. לפני דצמבר 2004 שמרה אוקראינה על היחסים עם הפיליפינים באמצעות שגרירויותיה באינדונזיה ובווייטנאם.<ref></ref>

באפריל 1997 חתמה משלחת פרלמנטרית אוקראינית למנילה על הסכם שיתוף פעולה בין-פרלמנטרי.<ref></ref> ביולי 2003 פגש סגן נשיא הפיליפינים תאופיסטו גינגונה את שר החוץ של אוקראינה אנטולי זלנקו במנילה.<ref name="July2003"></ref> בפגישה חתמו על פרוטוקול בנושא שיתוף פעולה פוליטי. ביוני 2005 הוביל יו"ר הפרלמנט הפיליפיני חוסה דה ונציה משלחת לאוקראינה ונפגש עם נשיא אוקראינה ויקטור יושצ'נקו ומגוון בכירים אחרים.<ref name="June2005"></ref> הם דנו בשיח בין דתי נוצרי-מוסלמי, בפיתוח שני מפעלי אנרגיה בפיליפינים על ידי החברה האוקראינית Sukhin Energy Incorporated,<ref name="ManilaTimes"></ref> וביוזמת המרת חוב.

== הסכמים ==
בין שתי המדינות קיימים שישה הסכמים דו-צדדיים:<ref></ref>
* חילופי אמנות בין משרד החוץ של אוקראינה לבין משרד החוץ של הפיליפינים (נכנסו לתוקף 7 באפריל 1992).
* תזכיר שיתוף פעולה בין ראדה ורחובנה לבית הנבחרים בפיליפינים (14 באפריל 1997).
* פרוטוקול על התייעצויות פוליטיות בין הגופים לענייני חוץ בהתאמה (14 ביולי 2003).
* תזכיר בין הוועדה הממלכתית לניטור פיננסי של אוקראינה לגוף המעקב הפיננסי בפיליפינים להחלפת המידע הכספי בנושא הלבנת הון (12 במרץ 2008).
* הסכם בין מועצת השרים של חצי האי קרים לבין ממשלת מחוז סבו בנושא שיתוף פעולה מסחרי, כלכלי, מדעי, טכני ותרבותי (26 בנובמבר 2010).<ref></ref>
* תזכיר על שיתוף פעולה בין האקדמיה הדיפלומטית באוקראינה לבין מכון שירות החוץ של הפיליפינים (6 בדצמבר 2010).

== יחסים כלכליים ==
הסחר הדו צדדי בין אוקראינה לפיליפינים הסתכם ב-20.21 מיליון דולר בתקופה של שישה חודשים בשנת 2012.<ref name="Trade"></ref> יתרת הסחר השלילית בפיליפינים באותה תקופה הסתכמה ב-15.59 מיליון דולר. בין הייצוא העיקרי של אוקראינה לפיליפינים בתקופה ניתן למנות חיטה,<ref></ref> חומרי צבע, מכונות להחתמת מתכות, פרזול, כיפוף, יישור, חיתוך, מכבש, מי גבינה, אמוניה.

הייבוא של הפיליפינים מאוקראינה באותה תקופה הסתכם ב-17.90 מיליון דולר. בין מוצרי הייבוא העיקרי מהפיליפינים מאוקראינה ניתן למנות מוצרי חשמל, מעגלים משולבים אלקטרוניים ומודולי מיקרו אלקטרוניים. בין מוצרי הייצוא העיקרי של הפיליפינים לאוקראינה ניתן למנות פעמונים, גונגים, פסלונים, מסגרות ומראות, ציוד הדפסה, מכונות דפוס, מכונת עזר להדפסה, מכונות לעיבוד נתונים אוטומטיות ויחידותיהן וחלקיהן, טבק גולמי, טבק.

==קישורים חיצוניים==

== הערות שוליים ==
פרס נורברט וינר על אחריות חברתית ומקצועית

פרס נורברט וינר על אחריות חברתית ומקצועית (באנגלית :The Norbert Wiener Award for Social and Professional Responsibility) הוא פרס שנוסד בשנת 1987 לכבודו של נורברט וינר, כדי להכיר בתרומה יוצאת דופן או בקריירה יוצאת מן הכלל על ידי יחיד או צוות של עד שלושה חברים בתחום ההשלכות החברתיות של הטכנולוגיה. הפרס הוענק מדי שנה על ידי הארגון הגלובלי, אנשי מקצוע בתחום המחשבים לאחריות חברתית (CPSR), עד להתפרקות הארגון בשנת 2013. הפרס מנוהל כעת על ידי אגודת IEEE להשלכות חברתיות של טכנולוגיה באגודת מהנדסי חשמל ואלקטרוניקה ונקרא בשם: "SSIT נורברט וינר על אחריות חברתית ומקצועית". הפרס משמש כתזכורת על מה וינר דגל, ולמה שכל אדם יכול לעשות כדי להפוך את זה לעולם טוב יותר. הישגים רלוונטיים כוללים, אך אינם מוגבלים, תרומות למטרות החברה באקדמיה (מחקר, מלגות, הוראה), תעשייה (מחקר, פיתוח מעשי ויישום), שירות ציבורי (ממשלתי, מוסד ללא כוונת רווח) ועבודה אישית והשפעה.

== זוכי הפרס ==
להלן רשימת זוכי הפרס נכון לשנת 2020:
* 1987 - דייוויד פרנס
* 1988 - ג'וזף וייצנבאום
* 1989 - דניאל ד' מקרקן
* 1990 - קריסטן ניגארד
* 1991 - סברו אורנשטיין ולורה גולד
* 1992 - ברברה סימונס
* 1993 - המכון לתקשורת גלובלית
* 1994 - אנטוניה סטון
* 1995 - טום גרונדנר
* 1996 - פיל צימרמן
* 1997 - פיטר נוימן
* 1998 - כוח משימה להנדסת אינטרנט
* 1999 - תוכנה חופשית ותנועות קוד פתוח
* 2000 - מארק רוטנברג
* 2001 - נירה שוורץ ותיאודור פוסטול
* 2002 - קרל אורבך
* 2003 - מיטץ' קאפור
* 2004 - בארי שטיינהרדט
* 2005 - דאגלס אנגלברט
* 2008 - ברוס שנייר
* 2013- גארי צ'פמן.

== ראו גם ==
* פרס נורברט וינר למתמטיקה יישומית

== קישורים חיצוניים ==
* [https://technologyandsociety.org/ אתר האינטרנט] של אגודת IEEE להשלכות חברתיות של טכנולוגיה 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסים חברתיים
*
הר מאר (אנטארקטיקה)

הר מאר או הר מר (באנגלית: Mount Marr) הוא פסגה סלעית בארץ אנדרבי, שבאנטארקטיקה.

הפסגה מתנשאת מעל סביבתה.

הפסגה ממוקמת 15 קילומטרים מדרום לפסגת ג'ונסטון; ו-15 קילומטרים ממערב לפסגת דאגלס.

גובהו של הר מאר 873 מטרים מעל פני הים; והוא ההר ה-4,373 באנטארקטיקה.

== היסטוריה ==
=== גילוי ומיפוי הפסגה ===

הפסגה התגלתה בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בפיקודו של דאגלס מוסון.

=== מקור השם ===

הפסגה נקראת על שמו של ג'יימס וו. אס. מאר (James W.S. Marr), שהיה זואולוג המשלחת (הוא הושאל למשלחת מטעם ועדת דיסקברי).

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA248&lpg=PA248&dq=%22Mount+Marr%22+Antarctica&source=bl&ots=h8mtF1fgY_&sig=ACfU3U3Tk000wNBTQ_g4XfeOzPX_UNDpXA&hl=en&sa=X&ved=2ahUKEwiRosrnqK3tAhWMSsAKHXzdAK8Q6AEwCHoECAkQAg#v=onepage&q=%22Mount%20Marr%22%20Antarctica&f=false Sailing Directions for Antarctica: Including the Off-lying Islands South of Latitude 60°], P 248</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=5YRNAQAAMAAJ&pg=PA299&lpg=PA299&dq=%22Mount+Marr%22+Antarctica&source=bl&ots=tb1vZnpznW&sig=ACfU3U3HuvtEZeQePEiSKKTaQ7WwE7PIkg&hl=en&sa=X&ved=2ahUKEwjqkqqzx63tAhWbEMAKHVUhCck4ChDoATABegQIARAC#v=onepage&q=%22Mount%20Marr%22%20Antarctica&f=false Sailing Directions for Antarctica: Includes Islands South of Latitude 60°], P 299</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:9439 הר מאר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1369 הר מאר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9032&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מאר] באתר הגאזט האנטארקטי המשווה SCAR של ממשלת אוסטרליה
* [http://antarctica.discair.co.uk/map.php?map=main&id=6637573&pref=_aq תחזית מזג אוויר עדכנית ארוכת טווח עבור הר מאר]

== הערות שוליים ==

מאר
וו צ'ינג ליאנג

ווּ צ'ינג ליאנג (בסינית: 吴清亮; נולד ב-1927) הוא מיליארדר סינגפורי שהקים את וות'לאם אחזקות, המייצרת מוצרי צבע וציפויים.<ref name="Bloomberg 2015"></ref> הונו הוערך בנובמבר 2020 במעל 22 מיליארד דולר.

== חיים מוקדמים וקריירה ==
וו צ'ינג ליאנג נולד בסינגפור. הוא בנם של וו סונגצ'ינג ולי שיוּיִינג.<ref></ref>

הוא הקים את חנות הצבע הראשונה שלו בסינגפור בשנת 1955, והפך למפיץ הראשי של Nipon Paint בשנת 1962.<ref name=NP></ref> חברת וות'לאם אחזקות, שיש לה כיום נתח משמעותי מעסקי הצבע, הוקמה בשנת 1974 במקור כחברת נדל"ן.<ref name="Bloomberg 2015" />

== הערות שוליים ==

קטגוריה:מיליארדרים אסייתים
קטגוריה:ילידי 1927
ארמין פודור

ארמין פודור (במקור פליישנר, בהונגרית: Fodor Ármin; נאג'מיהאי, מחוז זמפלן, 27 בינואר 1862 – בודפשט, 23 בפברואר 1944)<ref>Halálesete bejegyezve a Bp. XIV. ker. állami halotti akv. 242/1944. folyószáma alatt.</ref> היה שופט, מומחה למשפט יהודי-הונגרי, קודיפיקטור (עורך חוקים ומחבר תקנות וצווים), יושב ראש מועצת הקוריה המלכותית ההונגרית (בית המשפט העליון בהונגריה משנת 1723 ועד 1949. יושב ראש מועצת הקוריה הוא תפקיד מקביל לנשיא בית המשפט העליון בישראל).

==קורות חיים==
פודור נולד במשפחה יהודית כבנם של אילש (אליהו) פליישנר ומגדולנה האס. הוא סיים את לימודיו בגימנסיה בעיר אוז'הורוד (בהונגרית אונגוואר, אז חלק מממלכת הונגריה במסגרת האימפריה האוסטרו-הונגרית). את לימודי המשפטים סיים באוניברסיטה בבודפשט. הוא הפך דוקטור למשפטים בשנת 1885 ולעורך דין בשנת 1886. בשנת 1890 מונה לבית המשפט השלום של רובע 5 בבודפשט ובשנת 1895 הועבר למשרד המשפטים, שם עבד במחלקה להכנת חוקים. במיוחד לקח חלק בעבודה בנושא רפורמת הליטיגציה (יחד עם דיולה טרפי). הוא הכין את ההסבר לטיוטת הדו"ח של שאנדור פלוֹס (לימים שר המשפטים בממשלת הונגריה) לגבי ההליך המשפטי ההונגרי (בדומה לתקנות סדר הדין האזרחי ולחוק סדר הדין הפלילי בישראל) שפורסם בשנת 1893 (החוק עבר רק בשנת 1911). בשנים 1910–1912 כיהן פודור כנציג ממשלת הונגריה בוועידת האג בנושא שטרי חליפין בינלאומיים. מאמריו המשפטיים הופיעו בכתבי עת שונים (למשל. "משפט הונגרי" - Magyar Igazságügy). בשנים 1929–1932 היה יו"ר מועצת הקוריה. אשתו הייתה אדולפין הרמן.

== תפקידיו החברתיים ==
* סגן נשיא אגודת המשפט ההונגרית
* חבר הנהלה באיגוד המשפט הבינלאומי.

== כתביו ==
* תקיפת מהלכיו המשפטיים בפשיטת רגל של חייב חדל פירעון (בודפשט, 1887);
* מדריך למשפט אזרחי (1894–1897; עם דז'ה מרקוש)
* הליך הירושה (עם דז'ה מרקוש, בודפשט, 1896)
* קוד סדר הדין האוסטרי (1896)
* המשפט הפרטי ההונגרי (עורך, כרכים 1–5, סייעו בידו בעריכת כרכים 1 ו-3: מור קיש ודז'ה מרקוש) (1890–1897)
* פרשנות של עסקאות משפטיות בהליך ביקורת (1899)
* קוד סדר הדין האזרחי (בודפשט, 1912)

== לקריאה נוספת ==
* יוז'ף סיניאי:[http://mek.oszk.hu/03600/03630/html/f/f05721.htm חייהם ויצירותיהם של סופרים הונגרים]
* יוז'ף בוקור (עורך). הלקסיקון הגדול של פאלאס (1893 -1897 - 1998).  
* לקסיקון יהודי הונגרי. [http://mek.oszk.hu/04000/04093/html/0291.html ארמין פודור]
* לקסיקון ביוגרפי הונגרי

== הערות שוליים ==

קטגוריה:שופטים יהודים הונגרים
קטגוריה:הונגריה: חוק ומשפט
קטגוריה:משפטנים יהודים הונגרים
קטגוריה:עורכי דין יהודים הונגרים
קטגוריה:עורכי דין שנספו בשואה
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1862
קטגוריה:הונגרים שנפטרו ב-1944
Johnny Guitar

Johnny Guitar הוא שיר שנכתב על ידי פגי לי (מילים) ויקטור יאנג (לחן) והיה שיר הנושא של הסרט "Johnny Guitar" מ-1954 בבימויו של ניקולס ריי ובכיכובו של ג'ואן קרופורד.<ref></ref> בשיר יש שימוש בגיטרה קלאסית, תוך שהוא מכיל בתוכו סוגות מוזיקליות שונות שמבקרי המוזיקה השוו ליצירות אחרות.

נעשה שימוש בקטע הכלי של השיר בתחילת הסרט ולאורכו, תוך שבסופו ניתן לשמוע את פגי לי, כשהיא שרה אותו.<ref></ref>

השיר הפך לקלאסיקה והוקלט פעמים רבות, הן כשיר והן כקטע כלי. הוא הושמע גם בסדרת משחקי הווידאו Fallout, משנת 2010.<ref></ref>

==גרסאות כיסוי==
במרוצת השנים הוקלט השיר עשרות פעמים, ביניהן הגרסאות של:
*ריינו הליסמא<ref></ref>
*דליה לביא<ref></ref>
*רנאטו קרוסון וג'וני רוסו<ref></ref><ref></ref>

== מקורות ==
* 

== קישורים חיצוניים ==

* 

== הערות שוליים ==

קטגוריה:שירי 1954
קטגוריה:שירים באנגלית
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירים על גיטרות
קטגוריה:שירים על דמויות גבריות בדיוניות
נג'מה אידריס

נג'מה עבדאללה אידריס (בערבית: نجمة عبدالله إدريس, באנגלית: Najma Abdullah Idrees; נולדה ב-25 בדצמבר 1952) היא דוקטור לפילוסופיה בספרות ערבית מטעם אוניברסיטת לונדון, משוררת, בעלת טור ואשת אקדמיה כוויתית.

== רקע וקריירה ==
נג'מה אידריס נולדה ב־1952 בכווית, בוגרת בהצטיינות מטעם אוניברסיטת כווית ב-1976 בספרות ערבית. בשנת 1987 היא הוסמכה בתואר דוקטור Ph.D מטעם אוניברסיטת לונדון - בית הספר ללימודי המזרח ואפריקה . נושא התזה שלה היה על "מושג המוות והתפתחותו בשירה הערבית המודרנית" (ערבית: مفهوم الموت وتطوره في الشعر العربي الحديث). היא לימדה בבית הספר התיכון בכווית סיטי, בין השנים 1976 ל -1981. ד"ר אידריס הייתה מרצה לשירה וספרות ערבית באוניברסיטת כווית בין השנים 1987–2007.

== פעילויות ותרומות ==
אידריס החלה לכתוב כמשוררת וחוקרת מאז שנותיה הראשונות באוניברסיטה, ופרסמה את מרבית עבודותיה המוקדמות במגזין "אל-באיאן" שמונפק על ידי איגוד הסופרים הכוויתי. <ref>Al-Bayan Magazine by Kuwaiti Writers Association http://alrabeta.net/?page_id=590</ref> היא הצטרפה לאגודת הסופרים הכוויתית בתחילת דרכה ומצאה גיבוי ותמיכה רבים מצד החברים האחרים, ובעידוד זה מצאה עצמה משתתפת בהקראות השירה שארגנה אגודת הסופרים. במהלך פורום הסיפורים והרומנים בכווית, שאורגן על ידי אגודת הסופרים בין התאריכים 21–23 במרץ 1994, אידריס הציגה מחקר יקר ערך בשם "הנקבה והחברה בסיפור הכוויתי", ובו היא הראתה את האופן שבו החברה הכוויתית מתארת את מושג הנשיות, בעיית המין, הניכור וחיפוש הישועה.

מאוחר יותר היא הפכה לעורכת ראשית של המגזין אל-באיאן Al-Bayan בשנת 2010.

כמו כן, היא השתתפה תכופות בשבועות התרבות שאירחה המועצה הלאומית לתרבות, אומנות וספרות ה-NCCAL. המתקיימת מדי שנה במדינות ערב שונות. השתתפותה הראשונה של אידריס ב- NCCAL הייתה במרוקו בשנת 1979, במהלכה ד"ר אידריס הייתה חלק ממשלחת התרבות של כווית. לאחר מכן לקחה על עצמה להשתתף בכנסים ופורומים תרבותיים, הרצאות כלליות וקריאת שירה לאורך כל השנים, בכווית ומחוצה לה. היא השתתפה במקומות הבאים: בגדאד, קהיר, איחוד האמירויות הערביות, פריז, רבאט, תוניס, אלג'יר, מוסקט ותימן .

תרומתה כוללת גם טורים שבועיים בעיתון " אל-ג'רידה ", מאמרים למגזינים חודשיים ודיונים פתוחים בעיתונות המקומית הכוויתית ובראיונות רדיו.

== הצטיינות ופרסים ==
* [https://web.archive.org/web/20150210003423/http://www.arabwomanawards.com/kuwait-2013.html פרס נשים ערביות] (כווית 2013)
* פרס מטעם מדינת כווית בתחום הספרות. (2002) <ref>http://www.kuna.net.kw/ArticlePrintPage.aspx?id=1299946&language=ar</ref>

== ספרים ==
* שפת הדיבור שלי מתפרקת ... אני גדלה - تتكسر لغتي انمو: سيرة شعرية وشواهد <ref>Preview of 'My Language Fractures.. I Grow' (Arabic: تتكسر لغتي انمو: سيرة شعرية وشواهد) https://books.google.com/books?id=B7bYKvnuZfwC&lpg=PP1&ots=lkymLiX_XB&dq=نجمة%20ادريس&pg=PP1#v=onepage&q&f=false</ref>

==קישורים חיצוניים==

== הערות שוליים ==

קטגוריה:סופרות כוויתיות
קטגוריה:משוררות כוויתיות
קטגוריה:בעלות תואר דוקטור מאוניברסיטת לונדון
קטגוריה:בעלי תואר דוקטור מאוניברסיטת לונדון
קטגוריה:ילידות 1952
קטגוריה:ילידי 1952
מארק ג'ורדי

מארק ג'ורדי (בגרמנית: Marc Jordi; נולד ב-25 באוגוסט 1967) הוא אדריכל, שרטט ופסל שווייצרי.<ref>http://www.jordi-keller.de/</ref>

== קורות חייו ==
ג'ורדי, יליד קונולפינגן ליד ברן, השלים חניכה כשרטט ולמד אדריכלות במכללה הטכנית בברן. הוא חי ועובד בברלין מאז 1994. לאחר עבודתו במשרדי אדריכלות שונים ובמחלקה לפיתוח עירוני בברלין, הוקם משרד קלר-גינתר-ג'ורדי בשנת 1996 ומשרד אדריכלים ג'ורדי-קלר הוקם בשנת 2008. בנוסף לעבודתו כאדריכל, ג'ורדי עוסק גם בעבודות פיסול, גרפיקה וצילום. ג'ורדי הוצג בתערוכות בברן, פריז, ברלין, במוזיאון ג'ורג 'קולבה בברלין בשנת 2002 בנושא "המרכז ההיסטורי ברלין" ובשנת 2016 באולם התצוגה בפרנקפורט בנושא "אם האמנויות – פיסול אדריכלי ומלאכת יד באדריכלות". בין השנים 2008–2010 הוא היה מרצה במכון לפיתוח ערים ותכנון אזורי (ISR) של האוניברסיטה הטכנית בברלין לעיצוב עירוני. מרצה ציבורי בכנסי תכנון עירוני, אדריכלות ושימור אנדרטאות.

== עבודותיו ==

== קישורים חיצוניים ==
* 
* [http://www.marc-jordi.de/index_EN.htm אתר אישי]
* [https://www.jordi-keller.de/index_EN.htm אתר חברת אדריכלות ג'ורדי-קלר]

==הערות שוליים==

קטגוריה:אדריכלים שווייצרים
קטגוריה:אדריכלים גרמנים
קטגוריה:ילידי 1967
Timecop (קומיקס)

טיימקופ (באנגלית: Timecop, שוטר הזמן) היא אנתולוגיית קומיקס שפורסמה במקור בין אוגוסט לאוקטובר 1992 כסיפור בן שלושה חלקים מבית דארק הורס קומיקס. הסיפור, "שוטר הזמן: האיש מחוץ לזמן", הביא לשחרורו של הסרט המצליח Timecop.

לאחר שהסרט הגיע למקום הראשון בקופות, הוא הצליח להפוך למשחק וידאו עבור SNES, סדרת טלוויזיה קצרת מועד ברשת ABC, סדרת רומנים והמשך ישיר לווידאו בשנת 2003.<ref name="GB"></ref><ref></ref>

== פיתוח ==
מייק ריצ'רדסון כתב סיפור בן שלושה חלקים שכותרתו "שוטר הזמן: האיש מחוץ לזמן" (The Man Out of Time), שנכלל בהשקת סדרת האנתולוגיות של דארק הורס קומיקס בשנת 1992. ריצ'רדסון פיתח את הסיפור, אך הקומיקס נכתב על ידי מארק ורהיידן ואוייר על ידי רון רנדל לגיליונות 1–3.

ריצ'רדסון ו-ורהיידן חברו אז לכתיבת התסריט לעיבוד הקולנועי, שזכה להמשך כקומיקס לסרט, שפורסם יחד עם יציאתו של הסרט בשנת 1994.

== תקציר העלילה ==
=== איש מחוץ לזמן ===
עלילת סיפור הקומיקס "האיש מחוץ לזמן" וסרט ה-Timecop שונים מאוד, אך חולקים את אותו גיבור: מקס ווקר.

בסיפור הקומיקס בן שלושה חלקים, ווקר הוא סוכן בנציבות אכיפת הזמן (TEC), הפועלת בשנת 2007 ומטרתה לנטר שינויים בהיסטוריה על ידי נוסעי זמן שעשו זאת בניגוד לחוק. ווקר הסרקסטי וחם המזג היה נשוי פעם והמחשבה על אשתו יכולה מביאה אותו לדמעות, אך גורלה לא מובהר. צג TEC הנקרא בריכת הזמן מייצג שינויים בהיסטוריה כגלים או גלים גדולים. סוכן TEC נשלח אחורה בזמן על ידי שיגור בתרמיל אישי שמגן מפני הכוחות המעורבים במסע בזמן ומתנהג כמו פקעת מגן אם הם מתממשים באמצע קיר או מעל גוף מים או לתוך סביבה עוינת. ברגע שסוכן TEC מגיע ועוזב את התרמיל, הוא חוזר אוטומטית לעתיד והסוכן עשוי לעשות זאת גם על ידי הפעלת מכשיר קטן. מוסבר שהזמן הוא "כמו כוח המשיכה", ולכן הנסיעה לזמן אחר היא קשה ודורשת תרמיל שיגור, אך להחזיר אדם לתקופת הזמן המקומית שלו קל יותר מכיוון שהמציאות מוכנה למשוך אותו חזרה הביתה.

"האיש מחוץ לזמן" מציג את ווקר במרדף אחר ג'ון אדם פקר, פושע שנוסע לשנת 1933 כדי לשדוד ממכרה דרום אפריקאי יהלום ענק. כשווקר מגיע, הוא מופתע לגלות שפאקר הביא רובוט של צייד / רוצח של RamCo כביטחון. כשהרובוט קבור מתחת להריסות המערות, ווקר מחזיר את פרקר בעזרת מקומי בשם ג'וזף מבוטו. ווקר נותן למ'בוטו את היהלום כתודה לפני שעוזב עם פקר.

בשובו לשנת 2007, נאמר לווקר שנסיעתו גרמה לשינוי גדול יותר בהיסטוריה מאשר המסע המקורי של פקר והוא מבין שהרובוט בוודאי היה עדיין פעיל וגרם הרס להיסטוריה בפעולותיו המאוחרות יותר. כדי להחזיר את הסדר על כנו, ווקר חוזר למכרה ועוצר את השתוללות המכונה, שוב בעזרתו של מבוטו. בשובו לשנת 2007, הוא לומד שההיסטוריה חזרה למסלול עם רק אדווה מינורית אחת שנותרה כתוצאה מטיולו, שום דבר שלא נוגע לסוכנות TEC. הקוראים מבינים שנוכחותו של ווקר אפשרה למ'בוטו להתעשר ולהפוך לפעיל פוליטי שעזר להוביל את סיום ההפרדה הגזעית בדרום אפריקה של שנות החמישים.

=== עיבוד קולנועי ===
סיפור הסרט שהופץ בשנת 1994, עוסק בקצין "אכיפת זמן" שמנסה להביא לדין פוליטיקאי נוכל שמשתמש במסעות בזמן למימון קמפיין הנשיאות שלו. במהלך הסרט הקצין מגלה שהפוליטיקאי אחראי גם למותה המוקדם של אשתו ולפשעים רבים אחרים שלא היו קשורים בעבר.

ישנם דיונים להפקת סרט אתחול מחודש, אך אלה טרם הבשילו לכדי ביצוע.

== קישורים חיצוניים ==
* [http://www.darkhorse.com/Search/Timecop Timecop] באתר Dark Horse Comics

== הערות שוליים ==

קטגוריה:ספרי קומיקס
קטגוריה:1992 בארצות הברית
קטגוריה:ספרי מדע בדיוני קשה
קטגוריה:סדרות קומיקס
קטגוריה:ספרי דארק הורס קומיקס
קטגוריה:קומיקס על מסע בזמן
חוג חלוצי

חוג חלוצי (בגרמנית: Pionier-Kreis) היה קבוצה ציונית-דתית של יהודים במחתרת בגרמניה הנאצית, שעסקה בהתנגדות יהודית בשואה.

==הקמה ופעולה==
החוג הוקם ב-27 בפברואר 1943 ברחוב בונדסאלה 79 (Bundesallee 79) ברובע פרידנאו (Friedenau) בברלין על ידי המורה יצחק שוורזנץ וחברתו אדית וולף. בפברואר 1943, כשגורשו היהודים האחרונים מברלין ב"Fabrikaktion" (אקציית בתי החרושת), אסף שוורזנץ ילדים ונערים מקבוצות נוער יהודיות שונות בקבוצתו, "חוג חלוצי". מטרת קבוצת הנוער הייתה לחפש דרכי מילוט לחו"ל ולארגן את החיים תחת מסווה חוקי ככל האפשר עד לשחרור על ידי צבאות בעלות הברית: לארגן ואף לייצר מסמכים מזויפים, למצוא מקורות מזון, לארגן מקומות לינה לחברי החוג ולאתר כתובות של יהודים מסתתרים, כדי לסייע להם בדרכים אלה.

סיפר צבי אבירם, שהסתתר בברלין במהלך כל שנות המלחמה:

לאחר שברח שוורזנץ לשווייץ בינואר 1944, הנהיג את הקבוצה גד בק. כאירועי התנגדות לנאציזם בגרמניה כגון קשר העשרים ביולי, גם את מאבקה של הקבוצה היהודית להישרדות בתוככי הרייך השלישי ניתן להגדיר כהתנגדות. הרוב המכריע של חברי "חוג חלוצי" הצליחו לשרוד בעזרת לא-יהודים, אך גם אנשים מקבוצה זו נשלחו להשמדה. חוג חלוצי, קבוצה שהקנתה תכנים דתיים וציוניים לחבריה הצעירים, הייתה קבוצת ההתנגדות היחידה בתוך גרמניה שפעלה ממניעים יהודיים-דתיים. 

==הנצחה==
הלוח לזכר אדית וולף ברחוב בונדסאלה 79 בברלין

לקיר הבית ברחוב בונדסאלה 79 מוצמדת לוחית זיכרון ועליה כתוב:

==לקריאה נוספת==
* צבי אבירם, ברלין, בין שתי מחתרות (מגרמנית: אורי אשכר, 2015)
<div style="direction: ltr;">

* Wolfgang Benz/Walter H. Pehle (Hg.): Lexikon des deutschen Widerstandes. Frankfurt am Main 1994. .
* Ferdinand Kroh: David Kämpft. Vom jüdischen Widerstand gegen Hitler, Rowohlt Taschenbuch, Reinbek, 1988. .
* Jizchak Schwersenz: Die versteckte Gruppe. Ein jüdischer Lehrer erinnert sich an Deutschland. Berlin 1988. .
</div>

==הערות שוליים==

קטגוריה:ארגונים ציוניים
קטגוריה:מרידות יהודים בשואה
קטגוריה:מחתרות במלחמת העולם השנייה
קטגוריה:מתנגדות גרמניות למשטר הנאצי
טאנגראנג

טאנגראנג (באינדונזית: Tangerang) היא העיר הגדולה ביותר במחוז בנטן שבמערב האי ג'אווה שבאינדונזיה ואחת מהפרוורים המאוכלסים של הבירה ג'קרטה. על פי מפקד האוכלוסין משנת 2020 אוכלוסיית העיר מנתה כ-1.895 מיליון תושבים. בסמוך לטאנגראנג נמצא נמל התעופה הבינלאומי סוקרנו-האטה, נמל התעופה הגדול באינדונזיה. העיר היא מרכז תעשייתי חשוב, ומסביבה התפתחו פרוורים רבים.

==חלוקה מנהלית==
טאנגראנג מחולקת ל-13 רבעים:
{|class="wikitable sortable"
!שם
!באינדונזית
!אוכלוסייה (מפקד 2010)
!שטח
!צפיפות
|-
|באטוצ'פר
|Batuceper
|90,590
|8.530
|10,620
|-
|בנדה
|Benda
|83,017
|28.30
|2,933
|-
|צ'יבודאס
|Cibodas
|142,479
|9.007
|15,819
|-
|צ'ילדוג
|Ciledug
|147,023
|8.944
|16,438
|-
|צ'יפונדוה
|Cipondoh
|216,346
|17.52
|12,349
|-
|ג'אטיו-וונג
|Jatiuwung
|120,216
|14.61
|8,228
|-
|קאראנג טנגה (מרכז קאראנג)
|Karang Tengah
|118,473
|9.804
|12,084
|-
|קאראוואצ'י
|Karawaci
|171,317
|13.17
|13,008
|-
|לאראנגאן
|Larangan
|163,901
|8.105
|20,222
|-
|נגלאסארי
|Neglasari
|103,504
|14.82
|6,984
|-
|פריוק
|Periuk
|129,384
|11.48
|11,270
|-
|פינאנג
|Pinang
|160,206
|21.63
|7,407
|-
|טאנגראנג
|Tangerang
|152,145
|15.47
|9,835
|}

==ערים תאומות==
* 
* 
* 

==קישורים חיצוניים==

* 

==הערות שוליים==

קטגוריה:אינדונזיה: ערים
קטגוריה:ג'אווה
קטגוריה:יישובים שהוקמו ב-1993
ועדת התקציב של הסנאט של ארצות הברית

ועדת התקציב של הסנאט של ארצות הברית (באנגלית: United States Senate Committee on the Budget) היא ועדה קבועה בסנאט של ארצות הברית, שנוסדה בשנת 1974. היא אחראית על עריכת תוכנית התקציב השנתית של הקונגרס ועל מעקב אחר פעולות התקציב עבור הממשלה הפדרלית של ארצות הברית. לוועדה סמכות שיפוט על משרד התקציב בקונגרס (CBO). הוועדה פעלה לזמן קצר כוועדה מיוחדת בשנים 1919 עד 1920 במהלך הקונגרס ה-66, לפני שמעמדה כוועדה קבוצה מוּסד בחוק בקיץ 1974.

== תולדות הוועדה ==
פרק 1 לחוקת ארצות הברית מגדיר לידי הקונגרס האמריקאי שורה של סמכויות תקציביות מרכזיות, המכונות לעיתים קרובות באופן קולקטיבי כ"" (Power of the Purse). עם זאת, החוקה לא פירטה באופן ספציפי את ההליכים שעל הקונגרס לנקוט במימוש תפקיד זה, והיא מאצילה לבית הנבחרים ולסנאט את המסכות לפתח כללים ונהלים כל אחד לחוד. כתוצאה מכך הגישה לתקצוב הייתה מבוזרת ומקוטעת במשך 200 השנים הראשונות להיסטוריה של הקונגרס.

בתקופה שקדמה ל-1974, ניסיונות אחדים למיסוד רפורמה בתהליכי אד הוק לשם תקצוב ננקטו בידי הקונגרס. אלה כללו דרישה למתן תוכנית פיסקלית כוללת, שילוב של כל ההקצבות להצעת חוק אחת, וקביעת מגבלות הוצאה סטטוטוריות. כל המאמצים הללו לא נשאו פירות ועלו בתוהו. הצעת חוק להגדלת מגבלת החוב שנחקקה בשנת 1972 הקימה ועדת מחקר משותפת של שני בתי הקונגרס בנושא בקרת תקציבים. הדו"ח הסופי של אותה ועדה, שפורסם ב-1973, המליץ על הקמת ועדת תקציב בסנאט, נוסף לוועדה מקבילה בבית הנבחרים. במקביל, בקרב חברי הקונגרס התגלעו חילוקי-דעות בדבר השימוש בסמכויותיה של ממשלת ארצות הברית להשבית את הרשות המבצעת, בהן מנעה הממשלה הוצאות כספיות שמוסדו בחוק בעבר.

לכן, ב-12 ביולי 1974 חתם נשיא ארצות הברית ריצ'רד ניקסון על "חוק השליטה בהקפאה ובתקציב של הקונגרס 1974" (Congressional Budget and Impoundment Control Act of 1974), שהקים את ועדת התקציב של בית הנבחרים לצד זו של הסנאט, עם הסמכות להציג בפומבי ולאמץ את תקציב הקונגרס למען ניהול תקציב המדינה וקביעת חזון פיסקלי קונקרטי. בנוסף, החוק ביצע שינויים בתהליך ה-.

יושב ראש הוועדה הראשון היה אדמונד מאסקי ממדינת מיין, ובראשה ישב בשנים 1975–1980. יו"ר הוועדה הנוכחי בקונגרס ה-118 של ארצות הברית הוא שלדון וייטהאוס ממדינת רוד איילנד.

== קישורים חיצוניים ==

* 

==הערות שוליים==

תקציב
קטגוריה:ארצות הברית: כלכלה
מערב ג'אווה

מערב ג'אווה (באינדונזית: Jawa Barat) הוא מחוז במערב האי ג'אווה שבאינדונזיה. המחוז הוקם בשנת 1950, לאחר עצמאותה של אינדונזיה. המחוז מחולק ל-18 נפות ו-9 ערים ובירתו היא העיר באנדונג. המחוז גובל במחוזות ג'קרטה, בנטן, מרכז ג'אווה ובאוקיינוס ההודי. על פי מפקד האוכלוסין האחרון משנת 2020 אוכלוסיית המחוז מנתה כ-48.2 מיליון תושבים, המאוכלס ביותר במדינה, כ-97% מתושביו הם מוסלמים והשאר נוצרים ובני דתות נוספות.

== קישורים חיצוניים ==

* 
* 

==הערות שוליים==

קטגוריה:אינדונזיה: מחוזות
סוד'ורנס

סוד'ורנס (באיסלנדית: Suðurnes) הוא אחד ממחוזות איסלנד, הממוקם בדרום-מערב המדינה, והקטן שבהם. בירת המחוז היא קפלאוויק. במחוז מתגוררים כ-28,000 תושבים, והוא נחשב לאחד הצפופים באי. במחוז פועל גם נמל התעופה הבינלאומי קפלאוויק, שמהווה את נמל התעופה המרכזי באיסלנד, וכן את אתר הבריאות של הלגונה הכחולה. מלבד קפלאוויק, ישנן במחוז מספר עיירות דייג שונות.

את האזור מאפיינת געשיות רבה, שאינה מאפשרת צמחייה רבה.

== קישורים חיצוניים ==

קטגוריה:איסלנד: מחוזות
וסטורלנד

וסטורלנד (באיסלנדית: Vesturland) הוא אחד ממחוזות איסלנד, הממוקם במערב המדינה. במחוז מתגוררים כ-16,000 תושבים.

העיר הגדולה במחוז היא אקרנס, שלמרות גודלה היחסי, היא אינה בירת המחוז.

== קישורים חיצוניים ==

קטגוריה:איסלנד: מחוזות
יוסף צבי יפה

יוסף (ג'ו) צבי יפה (1923–2009) היה פיזיקאי ישראלי, מראשוני מכון ויצמן למדע ומחלוצי תעשיית ההיי-טק בישראל.

==ביוגרפיה==
יפה נולד באנגליה. למד פיזיקה באוניברסיטת מנצ'סטר. חיים ויצמן וארנסט דוד ברגמן הזמינו אותו להצטרף למכון ויצמן למדע שהיה בהקמה. הוא עלה בעקבות כך לישראל ב-1948. במכון כיהן כראש המחלקה לספקטרוסקופיה ובנה ספקטרומטר אופטי ראשון מסוגו בעולם. ב-19555 זכה בפרס ויצמן למחקרים במדעים מדויקים על מחקר בספקטרוסקופיה באור אינפרה-אדום. כמו כן תרם לעשייה הביטחונית וליחידה הטכנולוגית של אגף המודיעין. ב-1968 פרש ממכון ויצמן.

ב-1964 הקים את חברת "מכשירי רחובות", בשנותיה הראשונות ייצרה החברה מכשירים מדעיים אותן שיווקה למכוני מחקר ברחבי העולם. יחד עם שותפיו עמוס גורן, ג'רי טופז ודוד אלסטר, צמחה החברה, הקימה מפעל בפארק המדע קריית ויצמן ונהייתה ממהמובילות בתחומה בישראל. ב-1972 זכה צוות החברה בפרס ביטחון ישראל. ב-1976 נרכשה על ידי תדיראן ומוזגה לחברת אל-אופ.

ב-1982 מונה יפה לסמנכ"ל לפיתוח עסקי של המרכז למחקר גרעיני שורק. ב-9184 עם ההקמה מחדש של משרד המשטרה מונה למדען הראשי הראשון של המשרד.

היה נשוי להלינה ולזוג נולדו שני ילדים. רעייתו השנייה הייתה גבי אלנועם.

==קישורים חיצוניים==
*

קטגוריה:זוכי פרס ויצמן
קטגוריה:זוכי פרס ביטחון ישראל
קטגוריה:פיזיקאים ישראלים
קטגוריה:ישראלים ילידי אנגליה
קטגוריה:בוגרי אוניברסיטת מנצ'סטר
קטגוריה:סגל מכון ויצמן למדע: פיזיקה
קטגוריה:מדענים ראשיים במשרדי ממשלת ישראל
קטגוריה:עובדי המשרד לביטחון הפנים
קטגוריה:עובדי המרכז למחקר גרעיני - שורק
קטגוריה:ישראלים שנולדו ב-1923
קטגוריה:ישראלים שנפטרו ב-2009
וסטפירד'יר

וסטפירד'יר (באיסלנדית: Vestfirðir) הוא אחד ממחוזות איסלנד הממוקם בצפון-מערב המדינה, מול מצר דנמרק וחופי גרינלנד. בירת המחוז היא איסאפיירד'ור. בוסטפירד'יר מתגוררים כ-7,000 תושבים, והוא המחוז עם הכי מעט תושבים במדינה. ההרים והפיורדים הרבים מקשים על התחבורה והתקשורת באזור. נוסף על כך, רבים מהכבישים סגורים על ידי קרח ושלג במשך מספר חודשים בשנה.

==קישורים חיצוניים==

* 

קטגוריה:איסלנד: מחוזות
נורד'ורלנד וסטרה

נורד'ורלנד וסטרה (באיסלנדית: Norðurland vestra, צפון מערב) הוא אחד ממחוזות איסלנד, הממוקם בצפון-מערב המדינה. בירת המחוז היא סאוד'אורקרוקור.

== קישורים חיצוניים ==

קטגוריה:איסלנד: מחוזות
נורד'ורלנד איסטרה

נורד'ורלנד איסטרה (באיסלנדית: Norðurland eystra) הוא אחד ממחוזות איסלנד, הממוקם בצפון המדינה. בירת המחוז היא אקוריירי, שבה מתגוררים רוב תושבי המחוז.

== קישורים חיצוניים ==

קטגוריה:איסלנד: מחוזות
סוד'ורלנד

סוד'ורלנד (באיסלנדית: Suðurland) הוא המחוז הגדול שבמחוזות איסלנד, הממוקם בדרום המדינה. בירת המחוז היא סלפוס, שבה מתגוררים רבע מתושבי המחוז.

סוד'ורלנד הוא הגדול ביותר מאזורי איסלנד. שטחו 24,256 קמ"ר, שמבחינת שטח דומה לזה של צפון מקדוניה. הבירה היא סלפוס.

אוכלוסייתה מונה 28,399 נפש (נכון ל-2020) וצפיפות אוכלוסייה היא 1.17 תושבים לקמ"ר.

באזור המערבי שלה נמצא עמק תינגווליר. שם, בשנת 930, נוסד הפרלמנט, אחד המוסדות הפרלמנטריים הוותיקים בעולם

באזור הדרום-מערבי נמצאים איי וסטמן, ארכיפלג המורכב מ-15 איים, הגדול בהם הוא היימאיי, עם 13.4 קמ"ר ו-4045 תושבים (2008). סורטי עוקבת אחריה, עם 1.4 קמ"ר.<ref>Randi Bj W. Rdahl (2011), The Incorporation and Integration of the King's Tributary Lands Into the Norwegian Realm C. 1195-1397, BRILL, p 137, 153-54, 218, 259.</ref>

== קישורים חיצוניים ==

== הערות שוליים ==

קטגוריה:איסלנד: מחוזות
מחוז בור

מחוז בור (בסרבית: Борски округ) הוא אחד ממחוזות סרביה, הממוקם במזרח המדינה. בירת המחוז היא העיר בור. במחוז ישנן כשש ערים ועיירות, ועשרות כפרים.

הכלכלה המקומית מבוססת בעיקר על אנרגיה ומשאבים מקומיים כגון זהב ונחושת.

== היסטוריה ==
התראקים שלטו באזור עד המאה ה-1 לפנה"ס, עד כיבושו בידי האימפריה הרומית. ממצאים ארכאולוגיים מעידים על השפעה הלניסטית על תושבי הסביבה, לאחר שנמצאו אזורי פולחן לדיוניסוס וזאוס.

==קישורים חיצוניים==

* 

בור
המפגשים המשותפים במתמטיקה

המפגשים המשותפים במתמטיקה (באנגלית: The Joint Mathematics Meetings, בראשי תיבות: JMM) הם כנסים של מתמטיקאיים המתארחים מדי שנה בתחילת ינואר על ידי האגודה האמריקאית למתמטיקה (AMS) והאיגוד האמריקאי למתמטיקה (MAA). לעיתים קרובות, משתתפים גם כמה ארגוני מתמטיקה לאומיים אחרים. המפגש הוא הכינוס הגדול ביותר של מתמטיקאים בארצות הברית, והמפגש השנתי הגדול ביותר של מתמטיקאים בעולם. לדוגמה, יותר מ־6000 איש השתתפו ב־JMM 2017. מדי שנה מתקיימים כמה אלפי שיחות, פאנלים, מיני־קורסים ומפגשי כרזות. 

הכנס השנתי מארח מרכז תעסוקתי (Employment Center) המהווה מוקד לתהליך הגיוס של מתמטיקאים אקדמיים, במיוחד עבור קולג'ים שבע האמנויות החופשיות. מעסיקים רבים מנהלים את פגישת הראיון המקדים שלהם בתקופת הכנס. לעיתים קרובות, ראיונות אלה מתקיימים מחוץ למתחם הכנס, כך שהמעסיקים עשויים שלא להופיע ברשימה הרשמית של מרכז התעסוקה.

== הכנסים ==
להלן רשימת הכנסים:
* 2000, 22-19 בינואר, וושינגטון די. סי.
* 2001, 13-10 בינואר, ניו אורלינס, לואיזיאנה
* 2002, 9-6 בינואר, סן דייגו, קליפורניה
* 2003, 18-15 בינואר, בולטימור, מרילנד
* 2004, 10-7 בינואר, פיניקס, אריזונה
* 2005, 8-5 בינואר, אטלנטה, ג'ורג'יה
* 2006, 15-12 בינואר, סן אנטוניו, טקסס
* 2007, 8-5 בינואר, ניו אורלינס, לואיזיאנה
* 2008, 9-6 בינואר, סן דייגו, קליפורניה
* 2009, 8-5 בינואר, וושינגטון די. סי.
* 2010, 16-13 בינואר, סן פרנסיסקו, קליפורניה
* 2011, 9-6 בינואר, ניו אורלינס, לואיזיאנה
* 2012, 7-4 בינואר, בוסטון, מסצ'וסטס
* 2013, 12-9 בינואר, סן דייגו, קליפורניה
* 2014, 18-15 בינואר, בולטימור, מרילנד
* 2015, 13-10 בינואר, סן אנטוניו, טקסס
* 2016, 9-6 בינואר, סיאטל, וושינגטון
* 2017, 7-4 בינואר, אטלנטה, ג'ורג'יה
* 2018, 13-10 בינואר, סן דייגו, קליפורניה
* 2019, 19-16 בינואר, בולטימור, מרילנד
* 2020, 18-15 בינואר, דנוור, קולורדו
* 2021, 9-6 בינואר, וירטואלי
* 2022, 8-5 בינואר, סיאטל, וושינגטון
* 2023, 7-4 בינואר, בוסטון, מסצ'וסטס

== קישורים חיצוניים ==
* 
* [http://www.ams.org/meetings/national/national אתר] רשימת כנסי AMS ארציים
* [http://www.ams.org/profession/employment-services/app-info.html אתר] מידע על מרכז התעסוקה

== הערות שוליים ==

קטגוריה:אגודות מדעיות
מחוז בראניצ'בו

בראניצ'בו (בסרבית: Браничевски округ) הוא אחד ממחוזות סרביה הממוקם במרכז המדינה. בירת המחוז היא פוז'ארוואץ. במחוז ישנה עיר אחת, מספר עיירות, וכ-189 כפרים.

== היסטוריה ==

ישנו תיעוד לשבט סלאבי שחי באזור במאה ה-9. בתחילת ימי הביניים היה אזור בראניצ'בו לחלק מהאימפריה הבולגרית הראשונה אשר נכבש לאחר מכן על ידי האימפריה הביזנטית. במאות השנים שלאחר מכן היה האזור נתון לסכסוכים בין ממלכת הונגריה, האימפריה הבולגרית השנייה וממלכת סרביה.

==קישורים חיצוניים==

* 

בראניצ'בו
מארטון קלטי

מארטון קלטי (בהונגרית: Keleti Márton; בודפשט, 26 באפריל 1905<ref>[https://www.familysearch.org/ark:/61903/3:1:S3HY-6RC9-PMK?i=274&cc=1452460&cat=826282 Születési bejegyzése a Budapest VII. kerületi polgári születési akv. 1235/1905. folyószáma alatt]</ref> – בודפשט, 20 ביוני 1973<ref>[https://www.familysearch.org/ark:/61903/3:1:S3HY-D1J7-HG8?i=138&cc=1452460&personaUrl=%2Fark%3A%2F61903%2F1%3A1%3AWH6V-DVZM Halotti bejegyzése a Budapest XII. kerületi polgári halotti akv. 1985/1973. folyószáma alatt]</ref>) היה במאי קולנוע יהודי-הונגרי זוכה שלוש פעמים בפרס קושוט, והן בפרס האמן המצטיין ובפרס האמן הדגול.

== ביוגרפיה ==
מארטון קלטי נולד בבודפשט במשפחה יהודית כבנם של אדולף קלטי (1874–1957)<ref>[https://www.familysearch.org/ark:/61903/3:1:S3HY-DRR3-X33?i=334&cc=1452460&personaUrl=%2Fark%3A%2F61903%2F1%3A1%3A76DL-7P6Z Keleti Márton (1955 előtt Adolf) halotti bejegyzése a Budapest XII. kerületi polgári halotti akv. 2656/1957. folyószáma alatt]</ref> מורה בבודפשט ושל ברטה גולדפינגר (1867–1955).<ref> [https://www.familysearch.org/ark:/61903/3:1:S3HY-6X1S-BXP?i=70&cc=1452460 Goldfinger Berta halotti bejegyzése a Budapest VIII. kerületi polgári halotti akv. 339/1955. folyószáma alatt]</ref> <ref>[https://www.familysearch.org/ark:/61903/3:1:S3HY-DBB7-9SX?i=51&cc=1452460 Szülei házasságkötési bejegyzése a Budapest VII. kerületi polgári házassági akv. 739/1905. folyószáma alatt]</ref> בתחילת דרכו עבד כבמאי תיאטרון, נמשך בעיקר לז'אנר המוזיקלי. הוא התחיל לצלם בשנות ה-30 של המאה ה-20. סרטו הראשון בבימוי עצמי היה "הכלה מטורוצקו", ואחריו כמה קומדיות פופולריות. בשל מוצאו היהודי, הוא לא היה יכול להופיע בתקופת מלחמת העולם השנייה, אך בסיום המלחמה הוא יצר את אחד הסרטים ההונגריים הראשונים ששמו היה "המורָה". הלאמת הפקת סרטי הקולנוע פתחה עבורו הזדמנויות גדולות וממועד זה הוא ביים לסירוגין קומדיות מצליחות ביותר (כמו מאגנאש מישקה) ועבד גם על נושאים רציניים יותר (כמו "המצור על ביסטריצה", "נישואים יוצאי דופן"). סרטו, אולי הידוע ביותר, "הרב-טוראי ואחרים", נוצר בשנת 1965 ונכלל בין שנים עשר הסרטים הטובים ביותר שיוצרו בהונגריה אחרי שנת 1945 (המכונים, "השנים-עשר של בודפשט"). הקומדיה שלו "סיפור טיפשותי" זכתה להצלחה גדולה, כולל שבחים בינלאומיים. יצירתו המשמעותית היא "חלומות אהבה" על חייו של המלחין פרנץ ליסט בשנת 1970. משנות ה-60 עבד גם בטלוויזיה ההונגרית וביים כמה סרטים עלילתיים. משנת 1950 קלטי היה ראש המחלקה לקולנוע באוניברסיטה לאמנויות התיאטרון והקולנוע.

== פילמוגרפיה ==
=== סרטים ===
<div class="mw-content-ltr">

</div>

=== טלוויזיה ===

== פרסים ==
* פרס קושוט (1951, 1953, 1954)
* פרס האמן המעוטר (1952)
* פרס האמן הדגול (1965)
* פרס SZOT-סוט (1970)

== לקריאה נוספת ==
* 1978–1991 לקסיקון ביוגרפי הונגרי 1994 
* לקסיקון הונגרי לאמנות הבמה 1994 

== קישורים חיצוניים ==

* [http://www.filmtett.ro/cikk/2402/rendezoportrek-keleti-marton במשיכת סרט הקהל.] [http://www.filmtett.ro/cikk/2402/rendezoportrek-keleti-marton דיוקן הבמאי: מארטון קלטי]
* [http://www.sulinet.hu/tart/fcikk/Kdd/0/20207/1 שולינט: מארטון קלטי]

== הערות שוליים ==

קטגוריה:יהודים זוכי פרס קושוט
קטגוריה:במאי קולנוע יהודים הונגרים
קטגוריה:בודפשט: אישים
קטגוריה:ניצולי השואה
קטגוריה:יהדות בודפשט
קטגוריה:הונגרים שנולדו ב-1905
קטגוריה:הונגרים שנפטרו ב-1973
מחוז יאבלניצה

יאבלניצה (בסרבית: Јабланички округ) הוא אחד ממחוזות סרביה הממוקם בדרום-מזרח המדינה. בירת המחוז היא לסקובאץ. במחוז ישנה עיר אחת, מספר עיירות, ומאות כפרים.

==קישורים חיצוניים==

* 

יאבלניצה
יחסי אורוגוואי–הפיליפינים

יחסי אורוגוואי–הפיליפינים הם היחסים הדו-צדדיים בין הפיליפינים ואורוגוואי.

== סקירה כללית ==
יחסים דיפלומטיים בין שתי המדינות כוננו ב-29 בדצמבר 1975.

באוגוסט 2017 BUENOS AIRES - היחסים בין הפיליפינים לאורוגוואי הגיעו לאבן דרך.

בהזמנת ממשלת אורוגוואי, מזכיר המדיניות לענייני חוץ אנריקה א' מנאלו נפגש עם סגן שר החוץ של אורוגוואי אנריקה לודל להתייעצויות ברמה גבוהה במשרד החוץ במונטווידאו ב-23 באוגוסט 2017, הביקור הדו-צדדי הרשמי הראשון אי פעם של בכיר פיליפיני באורוגוואי לאחרונה.

שני הפקידים הבכירים קיימו דיון מקיף על מצב שיתוף הפעולה הדו-צדדי, ועל הצורך לעודד עוד יותר את החילופים הפוליטיים והכלכליים בין הפיליפינים לאורוגוואי. הם הסכימו לבחון פעילויות ופרויקטים דו-צדדיים ספציפיים לקידום סחר והשקעות ואזורים נוספים. הם גם הסכימו להשקיע מאמצים ליישום הסכמים קיימים, כגון בתחום החקלאות והספורט, כששני הפקידים ציינו כי פגישתם יכולה לשמש תנופה פוליטית לשיתוף פעולה מתמשך ויצרני בין סוכנויות ממשלתיות אחרות של כל מדינה.

הם גם החליפו דעות על מגוון רחב של התפתחויות אזוריות ובינלאומיות, כולל המאבק בטרור, סחר בסמים ופשעים חוצי-לאומיים אחרים.

== נציגויות דיפלומטיות ==
* אורוגוואי מיוצגת בפיליפינים באמצעות שגרירותה בסיאול, קוריאה הדרומית.
* הפיליפינים מיוצגת באורוגוואי באמצעות שגרירותה בבואנוס איירס, ארגנטינה.

==קישורים חיצוניים==

== הערות שוליים ==
מחוז קולובארה

קוֹלוּבארה (בסרבית: Колубарски округ) הוא אחד ממחוזות סרביה הממוקם במערב המדינה. בירת המחוז היא ולייבו על גדות נהר הקולוברה. במחוז ישנה עיר אחת, מספר עיירות, ומאות כפרים.

==דמוגרפיה==
{| class="wikitable"
|+היסטוריית אוכלוסיית המחוז
!שנה
!אוכלוסייה

|-
|1948
|192,572
|-
|1953
|201,411
|-
|1961
|202,630
|-
|1971
|202,990
|-
|1981
|205,094
|-
|1991
|200,560
|-
|2002
|192,204
|-
|2011
|174,513
|}

==תיירות==
מקומות התיירות והבילוי העיקריים במחוז קולובארה הם כפרי הנופש Divčibare ו-Vrujci .

==ראו גם==
* מחוזות סרביה

== קישורים חיצוניים ==

* 

קולובארה
מחוז מאצ'בה

מאצ'בה (בסרבית: Мачвански округ) הוא אחד ממחוזות סרביה הממוקם במערב המדינה. בירת המחוז היא שאבאץ. במחוז ישנן שתי ערים, מספר עיירות, ומאות כפרים.

== קישורים חיצוניים ==

* 

מאצ'בה
כדורגלן המאה של פיפ"א

כדורגלן המאה של פיפ"א היה פרס חד פעמי שיצרה פיפ"א, כדי להחליט על הכדורגלן הגדול ביותר במאה ה-20, עליו הוכרז בגאלה השנתית העולמית של פיפ"א, שנערכה ברומא ב-11 בדצמבר 2000. דייגו מראדונה ופלה היו זוכים משותפים בפרס. מראדונה זכה בפרס על סמך סקר באינטרנט, ואילו פלה זכה בפרס על סמך הצבעתם של אנשי פיפ"א, עיתונאים ומאמנים.

==רקע==
מאז 1991, החלה פיפ"א להעניק מדי שנה את פרס כדורגלן השנה בעולם. לקראת כניסת המילניום השלישי הוחלט בפיפ"א על עריכת הצבעה פומבית לקביעת כדורגלן המאה מטעמה. על פי התכנון המקורי התוצאות היו אמורות להיקבע על פי קולות המצביעים באתר הרשמי שלהם, במגזין הרשמי וחבר שופטים. מראדונה זכה במשאל האינטרנטי בפער גדל של 53.6% מהקולות מול 18.53% לפלה. למרות העובדה שאאוזביו, ששיחק כדורגל באופן מקצועי בעידן פלה, התמקם במקום השלישי בסקר, התלוננו רבים כי אופי האינטרנטי של הסקר גרם להטייה, משום שאוהדים צעירים יותר ראו את מראדונה משחק, אך לא את פלה. כתוצאה מהביקורת, החליטה פיפ"א להוסיף משאל שני, ומינתה ועדת "משפחת כדורגל" המורכבת מעיתונאיי כדורגל, פקידים ומאמנים, שהצביעו ובחרו את פלה לשחקן הטוב ביותר במאה עם 72.75% מהקולות. לפיכך הוחלט כי מראדונה ופלה הם זוכים משותפים בפרס.

=== הצבעה באינטרנט של פיפ"א ===
{| class="wikitable"
!
!שחקן
!לאום
!אחוזים
|-
|1
|דייגו מראדונה
|
|53.6%
|-
|2
|פלה
|
|18.53%
|-
|3
|אאוזביו
|
|6.21%
|-
|4
|רוברטו באג'ו
|
|5.42%
|-
|5
|רומאריו
|
|1.69%
|-
|6
|מרקו ואן באסטן
|
|1.57%
|-
|7
|רונאלדו
|
|1.55%
|-
|8
|פרנץ בקנבאואר
|
|1.50%
|-
|9
|זינדין זידאן
|
|1.34%
|-
|10
|ריבאלדו
|
|1.19%
|-
|11
|זיקו
|
|1.15%
|-
|12
|גארינצ'ה
|
|1.08%
|-
|13
|יוהאן קרויף
|
|0.87%
|-
|14
|אלפרדו די סטפנו
|
|0.68%
|-
|15
|מישל פלאטיני
|
|0.55%
|-
|16
|בובי צ'רלטון
|
|0.39%
|-
|17
|פרנץ פושקש
|
|0.37%
|-
|18
|לותר מתאוס
|
|0.37%
|-
|19
|לב יאשין
|
|0.36%
|-
|20
|ג'ורג' בסט
|
|0.32%
|-
|}

=== הצבעת מגזין פיפ"א וחבר המושבעים הגדול ===
חלק זה של הפרס הוחלט באמצעות הצבעת קוראי מגזין פיפ"א ועל ידי חבר המושבעים הגדול של פיפ"א.
{| class="wikitable"
!
!שחקן
!לאום
!אחוזים
|-
|1
|פלה
|
|72.75%
|-
|2
|אלפרדו די סטפנו
|
|9.75%
|-
|3
|דייגו מראדונה
|
|6.0%
|-
|4
|פרנץ בקנבאואר
|
|2.5%
|-
|5
|יוהאן קרויף
|
|2.0%
|-
|6
|ג'ורג' בסט
|
|2.0%
|-
|7
|מישל פלאטיני
|
|1.0%
|-
|8
|גארינצ'ה
|
|1.0%
|-
|9
|זיקו
|
|1.0%
|-
|10
|גרד מילר
|
|1.0%
|-
|11
|רוברטו באג'ו
|
|1.0%
|-
|}

==קישורים חיצוניים==
* 

==הערות שוליים==

קטגוריה:פיפ"א
קטגוריה:פרסי כדורגל
מחוז מוראביצה

מחוז מוראביצה (בסרבית: Моравички округ) הוא אחד ממחוזות סרביה הממוקם במערב המדינה. בירת המחוז היא צ'אצ'אק. במחוז ישנה עיר אחת, מספר עיירות, וכ-200 כפרים.

הכלכלה המקומית מתבססת בעיקר על התעשייה הענפה בצ'אצ'אק. כתוצאה משגשוג התעשייה באזור, אחוז האבטלה נמוך מאוד ביחס לשאר סרביה.

== קישורים חיצוניים ==

* 

מוראביצה
מחוז נישאבה

מחוז נישאבה (בסרבית: Нишавски округ) הוא אחד ממחוזות סרביה הממוקם במרכז המדינה. בירת המחוז היא ניש. במחוז ישנה עיר אחת, מספר עיירות וכ-280 כפרים. מחוז נישאבה הוא השני בגודלו מבין מחוזות המדינה.

== קישורים חיצוניים ==

* 

נישאבה
מחוז פצ'יניה

מחוז פּצ'יניה (בסרבית: Пчињски округ, Pčinjski okrug) הוא אחד ממחוזות סרביה הממוקם בדרום המדינה הגובל בקוסובו, בולגריה ומקדוניה הצפונית. בירת המחוז היא וראניה. במחוז ישנה עיר אחת, מספר עיירות וכ-360 כפרים. במחוז ישנה מתיחות אתנית רבה בין הרוב הסרבי לבין המיעוט האלבני.

== היסטוריה ==
בעת העתיקה התיישב באזור שבט האגריאנים.

== קישורים חיצוניים ==

* 

פצ'יניה
מחוז פירוט

מחוז פּירוֹט (בסרבית: Пиротски Oкруг) הוא אחד ממחוזות סרביה הממוקם במזרח המדינה. בירת המחוז היא פירוט. במחוז ישנן מספר ערים ועיירות וכ-210 כפרים.

== קישורים חיצוניים ==

* 

פירוט
מחוז פודונאביה

מחוז פּוֹדוּנַאבְיָה (בסרבית: Подунавски округ) הוא אחד ממחוזות סרביה הממוקם במרכז המדינה. בירת המחוז היא סמדרבו. במחוז ישנן מספר ערים ועיירות וכ-55 כפרים.

== קישורים חיצוניים ==

* 

פודונאביה
מחוז ראסינה

מחוז ראסינה (בסרבית: Расински округ) הוא אחד ממחוזות סרביה הממוקם במרכז המדינה. בירת המחוז היא קרושבאץ. במחוז ישנן 6 ערים ועיירות וכ-291 כפרים.

== קישורים חיצוניים ==

* 

ראסינה
מחוז ראשקה

ראשקה (בסרבית: Рашки округ) הוא אחד ממחוזות סרביה הממוקם במרכז המדינה. בירת המחוז היא קראלייבו. במחוז ישנן 2 ערים, 3 עיירות וכ-350 כפרים.

בשטח המחוז ישנו מנזר סטודניצה המושך אליו תיירים רבים.

== קישורים חיצוניים ==

* 

ראשקה
מחוז שומאדיה

מחוז שומאדיה (בסרבית: Шумадијски округ) הוא אחד ממחוזות סרביה הממוקם במרכז המדינה. בירת המחוז היא קראגויבאץ. במחוז ישנם עיר אחת, 6 עיירות וכ-170 כפרים.

== קישורים חיצוניים ==

* 

שומאדיה
מחוז טופליצה

מחוז טופליצה (בסרבית: Топлички округ) הוא אחד ממחוזות סרביה הממוקם בדרום המדינה. בירת המחוז היא פרוקופליה. במחוז ישנן 4 ערים ועיירות וכ-260 כפרים.

== קישורים חיצוניים ==

* 

טופליצה
מורין אמור

מורין אמור (נולדה ב-22 באוקטובר 1996) היא שחקנית ומנחת טלוויזיה ישראלית.

== ביוגרפיה ==
אמור נולדה בשנת 1996.

בשנים 2007–2008 הופיעה כילדת פסטיגל.

בשנת 2010 הופיעה בסדרות "נשרים" ו"מבצע קיפוד" בתפקיד שחר "הבת".

בשנת 2015 הנחתה את התוכנית "הצחוקייה" ששודרה בערוץ ניקלודיאון.

היא בוגרת בית הספר למשחק במסלול התלת שנתי (2017–2019) בסטודיו למשחק של יורם לוינשטיין.

את שירותה הצבאי עשתה כלוחמת מעברים.

== קריירה ==
תפקידה הראשון בטלוויזיה היה בסדרה האי בה היא גילמה את נלי בראון (דון לני-גבאי) כילדה.

בשנת 2009 שיחקה בסדרה גירושים נפלאים. באותה שנה גילמה את דמותה של שחר "הבת" בסדרה נשרים, לצד השחקנים אורי בן ברוך ולהב גולן.

בשנים 2010–2012 שיחקה בסדרה מבצע קיפוד, סדרת בת של הסדרה נשרים.

בשנת 2013 שיחקה בסדרה הקלמרים, בתפקיד אדל אביסדריס.

בשנת 2015 שיחקה בסדרה גן חיות, בתפקיד עדן.

בשנת 2017 שיחקה את דפנה בסדרה להיות איתה.

בשנת 2018 שיחקה בסרט הנשף, בתפקיד אלה.

בשנת 2019 שיחקה בסדרה פוראבר.

בשנת 2021 שיחקה בסדרה המפקדת בערוץ כאן 11.

בשנת 2022 שיחקה בסדרה המתחם ה-25 בערוץ כאן חינוכית בתפקיד אסיה.

בשנת 2023 שיחקה בסרט שבע ברכות בתפקיד טליה (בתה של דוריס), כמו כן שיחקה בסדרה אלף בתור אורטל בת הנשיא.

==קישורים חיצוניים==

* [https://www.gesher-theatre.co.il/he/team/a/view/?ContentID=919 מורין אמור] באתר תיאטרון גשר
* 

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1996
קטגוריה:ישראלים שנולדו ב-1996
יחסי אוקראינה – דרום אפריקה

שגרירות דרום אפריקה בקייב
יחסי אוקראינה–דרום אפריקה הם היחסים הדו-צדדיים בין דרום אפריקה לאוקראינה.

== סקירה כללית ==
דרום אפריקה הקימה שגרירות בקייב באוקטובר 1992 ואילו אוקראינה הקימה שגרירות בפרטוריה ב-1995.

היחסים הדו-צדדיים בין אוקראינה לדרום אפריקה הם ידידותיים. בתחום הפוליטי שתי המדינות מחזיקות בעמדות דומות או קרובות מאוד (המאבק בטרור הבינלאומי, בעיות המזרח התיכון, השתתפות בפעולות שמירת שלום, תפקיד האו"ם בפתרון הבעיות החריפות של זמננו וכו'). מחזור המסחר בין המדינות בצמיחה, כמו גם פיתוח הקשרים הבין-פרלמנטריים.

בשנת 2008 דרום אפריקה דורגה במקום השני (אחרי גאנה) בין כל מדינות אפריקה מבחינת המוצרים שיוצאו לאוקראינה. באותה שנה, הסחר בין שתי המדינות גדל פי 5.4 ל-375.1 מיליון דולר.<ref>[http://www.interfax.com.ua/eng/main/20376/ Ukraine, South Africa discuss trade, economic cooperation], Interfax-Ukraine (September 16, 2009)</ref>

==קישורים חיצוניים==

== הערות שוליים ==
אל תשלח לי פרחים

אל תשלח לי פרחים (באנגלית: Send Me No Flowers) הוא סרט קומדיה רומנטית אמריקאי משנת 1964, בבימויו של נורמן ג'ואיסון, עם רוק הדסון, דוריס דיי וטוני רנדל בתפקידים הראשיים.

התסריט של ג'וליוס אפשטיין מבוסס על המחזה "אל תשלח לי פרחים" מאת נורמן ברש וקרול מור (1960).

זאת הקומדיה הרומנטית השלישית והאחרונה בה הופיעו ביחד הדסון, דיי ורנדל, לאחר דו-שיח בחדר המיטות (1959) ואהובי חזור אלי (1961).

שיר הנושא "אל תשלח לי פרחים" נכתב על ידי האל דייוויד וברט בכרך ומושר בפי דוריס דיי.

==תקציר העלילה==
ג'ורג' קימבל (רוק הדסון) נשוי שמונה שנים לג'ודי (דוריס דיי). הוא היפוכנדר כבד ובביתו יש עשרות בקבוקי תרופות. הוא חש בלחץ בבטנו ופונה לרופא המשפחה שלו, ראלף מוריסי (אדוארד אנדרוז), שמתקשה לשכנע אותו שהוא בריא. כשהוא ניגש לחדר סמוך לבלוע תרופה שרשם לו, הוא שומע שיחה של הרופא עם רופא אחר על חולה אחר שימיו ספורים וחושב שמדובר עליו וכי הוא עומד למות.

הוא מספר זאת לחברו ארנולד נאש (טוני רנדל) וממנה אותו למלא את צוואתו ולהקריא בהלוויה את ההספד שאותו כתב והקליט. הוא נפגש עם וינסטון בר (האל מארץ') רווק רודף נשים שאומר לו ששמע מהחלבן שידידתם לינדה בולארד (פטרישה בולארד) עומדת להתגרש וזה הזמן שלו להתחיל אתה.

ג'ורג' הולך למנהל חברת קבורה, מר אקין (פול לינד) ורוכש מקום לשלו קברים - לו, וג'ודי ולבעלה השני (לעתיד).

הוא דואג למצוא בעל שני לג'ודי ובוחר בברט (קלינט ווקר) שמכיר אותה מימי הקולג'. במסיבה הוא נפגש עם לינדה ומזהיר אותה מפני וינסטון והיא מודה לו ומנשקת אותו. ג'ודי רואה זאת ובטוחה שהוא בוגד בה.

כדי להצטדק הוא מגלה לה שימיו ספורים והיא מרחמת עליו, מטפלת בו ומסיעה אותו בכיסא גלגלים...

לבסוף מגלה הרופא לג'ודי כי ג'ורג' בריא והיא משוכנעת שג'ורג' המציא זאת כדי שתסלח לו על בגידתו.

היא בורחת וג'ורג' וארנולד אחריה. בעצת ארנולד "מודה" ג'ורג' כי בגד בה עם אישה בשם דולורס (שם פיקטיבי) והוא דורש שתמחל לו, אך היא מתנהגת להפך.

ג'ודי חוזרת לארוז אך לפתע מופיע הקברן ומגלה לה על רכישת הקברים וג'ודי מבינה שג'ורג' אכן חשב שהוא הולך למות. הם מתחבקים ופתאום מגיע וינסטון עם פרחים - הוא שמע מהחלבן שהם מתגרשים והגיע להתחיל עם ג'ודי.

ג'ורג' תוקע לו אגרוף בפנים, לוקח ממנו את זר הפרחים ומגיש אותו לג'ודי.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דוריס דיי
|ג'ודי קימבל
|
|-
|רוק הדסון
|ג'ורג' קימבל
|
|-
|טוני רנדל
|ארנולד נאש
|שכן של ג'ורג'
|-
|אדוארד אנדרוז
|ד"ר מוריסי
|רופא
|-
|קלינט ווקר
|ברט
|ידיד של ג'ודי
|-
|פטרישה בארי
|לינדה בולארד
|
|-
|האל מארץ'
|וינסטון בר
|רודף נשים
|-
|פול לינד
|מר אקין
|קברן
|-
|דייב ווילוק
|
|חלבן
|}

==קישורים חיצוניים==

* [https://www.tcm.com/tcmdb/title/89542/send-me-no-flowers#overview אל תשלח לי פאחים], באתר TCM
* [https://www.youtube.com/watch?v=bIso4hSWNl8 קדימון לאל תשלח לי פרחים], באתר יוטיוב
* [https://www.youtube.com/watch?v=eavEqFNamwA שיר הנושא אל תשלח לי פרחים בביצוע דוריס דיי], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1964
קטגוריה:סרטים אמריקאיים
קטגוריה:סרטים באנגלית
קטגוריה:סרטי אולפני יוניברסל
קטגוריה:סרטי דוריס דיי
קטגוריה:סרטי רוק הדסון
קטגוריה:סרטי קומדיה רומנטית
קטגוריה:סרטי קומדיה אמריקאיים
קטגוריה:סרטים מבוססי מחזות
קטגוריה:סרטי נורמן ג'ואיסון